Document ID: 32004R1238

KOMMISSIONENS FORORDNING (EF) Nr. 1238/2004
af 5. juli 2004
om fravigelse af forordning (EF) nr. 708/98 om interventionsorganernes overtagelse af uafskallet ris og om fastsættelse af korrektionsbeløb samt tillæg og fradrag for så vidt angår fristen for levering til intervention i høståret 2003/04
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3072/95 af 22. december 1995 om den fælles markedsordning for ris (1), særlig artikel 8, litra b), og
ud fra følgende betragtninger:
(1)
Betingelserne for interventionsorganernes overtagelse af uafskallet ris er fastsat i Kommissionens forordning (EF) nr. 708/98 (2). I artikel 6, stk. 1, i nævnte forordning er det fastsat, at leveringen senest skal finde sted ved udgangen af den anden måned efter måneden for modtagelsen af buddet, uden at leveringen dog kan finde sted efter den 31. august i det pågældende høstår.
(2)
På grund af stramningerne i den fælles markedsordning efter iværksættelsen af reformen af den fælles landbrugspolitik som følge af reduceringen af de mængder, der kan opkøbes ved intervention i sektoren for ris, og fastsættelsen af tildelingskoefficienter vil det være vanskeligt for interventionsorganerne at overholde fristen for levering af produkter. Denne situation berettiger i det igangværende høstår 2003/04 til en fravigelse af fristen for levering i slutningen af anden måned.
(3)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Uanset artikel 6, stk. 1, i forordning (EF) nr. 708/98 skal enhver levering af uafskallet ris til et interventionsorgan for høståret 2003/04 senest finde sted den 31. august 2004.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Det anvendes fra den 1. juni 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. juli 2004.

Labels: 3
17
15